Document ID: 31981R3020

31981R3020
L 302/6
SLUŽBENI LIST EUROPSKE UNIJE
19.10.1981.
UREDBA VIJEĆA (EEZ) br. 3020/81
od 19. listopada 1981.
o izmjeni Uredbe (EEZ) br. 3237/76 o prethodnoj provedbi Tehničkih priloga i prethodnom korištenju uzorka karneta TIR iz Carinske konvencije o međunarodnom prijevozu tereta pod okriljem karneta TIR (Konvencije TIR) od 14. studenoga 1975. godine iz Ženeve
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegov članak 113.,
uzimajući u obzir prijedlog Komisije,
budući da se Uredbom (EEZ br. 3237/76 (1) uvodi prethodna provedba Tehničkih priloga i uzorka karneta TIR iz Konvencije TIR sklopljene 14. studenoga 1975. godine;
budući da je nedavno izvršen niz izmjena i dopuna Tehničkih priloga i pravila o korištenju karneta TIR, u skladu s postupkom izmjene i dopune predviđenim Konvencijom;
budući da u interesu Zajednice te izmjene i dopune trebaju što prije biti uključene u Tehničke priloge Konvenciji TIR i u pravila o korištenju karneta TIR;
budući da je glavni cilj tih izmjena i dopuna omogućiti korištenje tovarnih listova kao pomoćnog dokumenta uz karnet TIR iako takvi tovarni listovi neće zamjenjivati manifest karneta TIR, nego će mu biti priloženi;
budući da je Uredbu (EEZ) br. 3237/76 stoga potrebno izmijeniti,
DONIJELO JE OVU UREDBU:
Članak 1.
Uredba (EEZ) br. 3237/76 mijenja se kako slijedi:
1.
u Prilogu 1., br. 10 (c) Pravila o korištenju karneta TIR mijenja se i glasi:
„(c)
Zasebni listovi jednakog obrasca kao što je manifest ili komercijalni dokumenti u kojima su navedeni svi podatci potrebni za manifest mogu biti priloženi vaučerima. U takvim slučajevima svi vaučeri moraju sadržavati sljedeće pojedinosti:
i.
broj priloženih listova (rubrika 10);
ii.
broj i vrsta paketa ili artikala, te ukupna bruto težina tereta nabrojenih na priloženim listovima (rubrike 11 - 13).”;
2.
u Prilogu 2. članak 3. stavak 8. mijenja se i glasi:
„8. Razmaci između prstena i razmaci između očica ne smiju biti veći od 200 mm. Razmaci međutim mogu biti veći, ali ne smiju prelaziti 300 mm između prstena i očica sa svake strane uspravnoga dijela ako je konstrukcija vozila i cerada takva da priječi svaki pristup odjeljku za teret. Očice moraju biti ojačane.”
3.
u Prilogu 6.:
(a)
nakon uvoda dodaje se sljedeće Pojašnjenje:
„1. PRILOG 1.
1.10 (c) Pravila o korištenju karneta TIR
-
utovarni listovi priloženi manifestu tereta
pravila o korištenju karneta TIR dopušta korištenje tovarnih listova kao priloga uz karnet TIR čak i u slučaju kada ima dovoljno mjesta za upis u manifest svog tereta koji se prevozi. Međutim, to je dopušteno samo ako tovarni listovi sadrže sve podatke koji se traže u manifestu tereta u čitkom i raspoznatljivom obliku, te ako se poštuju sve ostale odredbe Pravila 10.(c).”;
(b)
sljedeće Pojašnjenje dodaje se nakon Pojašnjenja 2.3.6 (b):
„2.3.8 Stavak 8. - Razmaci između prstena i očica
Razmaci veći od 200 mm, a koji nisu veći od 300 mm prihvatljivi su na okomitim stranama ako su prsteni izdubljeni u bočnim stjenkama, te ako su očice ovalne i takve veličine da jedva mogu prijeći preko prstena.”
Članak 2.
Komisija izvještava izvršnog tajnika Gospodarske komisije za Europu o odredbama donesenima u članku 1. ove Uredbe
Članak 3.
Ova Uredba stupa na snagu 1. siječnja 1982. godine
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luxembourgu 19. listopada 1981. godine

Labels: 8
3
5